বাস্তবের যশোদা মা! বুকের দুধ দান করে অসুস্থদের প্রাণরক্ষা আরেক মায়ের

ওয়েব ডেস্ক: তাঁকে ‘যশোদা’ বললেই বোধহয় যথার্থ হয়। শ্রী কৃষ্ণের জন্মদাত্রী মা না হয়েও যশোদা ঠিক যেভাবে ছোট্ট গোপুকে বুকে আগলে বড় করেছিলেন, এবার ঠিক সেই ভূমিকাতেই ধরা দিলেন এক ‘মা’। অসুস্থ, অনাথ শিশুদের জন্য ৩০ লিটার বুকের দুধ দান (30 Litres Breast Milk) করে দিলেন। না কোনও কাল্পনিক চরিত্র নয়। বাস্তবে এই অভিনব উদ্যোগের উদ্যোক্তা ব্যাডমিন্টন তারকা জ্বালা গুট্টা (Badminton Player Jwala Gutta)। তাঁর বুকের দুধেই এবার অনাথ শিশু (Orphan Child) মায়ের ছোঁয়া পাবে। আবার খুব কঠিন অসুখে অসুস্থ শিশু বাঁচার শক্তিটুকু ফিরে পাবে। এবার সরকারি হাসপাতালগুলিতে পৌঁছে যাবে জ্বালার বুকের দুধ।

নিজের এক্স হ্যান্ডলেই তাঁর এই অভিনব উদ্যোগের কথা শেয়ার করেছেন জ্বালা (Jwala Gutta)। গত অগাস্ট মাসে এক্স হ্যান্ডলে এই খবরটি জানিয়ে ব্যাডমিন্টন তারকা লিখেছেন, “মায়ের বুকের দুধ জীবন বাঁচায়। প্রি-ম্যাচিয়োর এবং অসুস্থ শিশুদের জন্য দুধ দান করলে তাঁদের জীবন বদলে যেতে পারে।” অন্যান্য মায়েদের এই উদ্যোগে উৎসাহিত করতে জ্বালা আরও লিখেছেন, “আপনি যদি দান করতে সক্ষম হন, তাহলে আপনি অভাবে থাকা পরিবারগুলির জন্য একজন নায়ক হতে পারেন।”

আরও পড়ুন: পাকিস্তানিদের সঙ্গে ‘হ্যান্ডশেক’ না করায় সূর্যকে কী শাস্তি দেবে ICC?

এই অভিনব উদ্যোগ যেন সকল মানুষের কাছে পৌঁছে যায় তাই তিনি লিখেছেন, “এই ব্যাপারে আরও জানুন, কথাটি শেয়ার করুন এবং মিল্ক ব্যাংকগুলিকে সমর্থন করুন!” জানা গিয়েছে, বিগত চার মাস ধরে তিনি নিয়মিত দুধ দান করে আসছেন। এখনও পর্যন্ত জ্বালা ৩০ লিটার বুকের দুধ দান করেছে। মূলত মা-হারা অনাথ শিশু ও হাসপাতালে ভর্তি থাকা গুরুতর অসুস্থ শিশুদের সাহায্য করতেই এই উদ্যোগ নিয়েছেন ব্যাডমিন্টন তারকা (Jwala Gutta)।

তাঁর এই পোস্ট নজরে আসতেই নেটিজেনরা ভালোবাসায় ভরিয়েছেন। সোশ্যাল মিডিয়ায় প্রশংসার ঝড় উঠেছে। কমেন্ট বক্সে একজন লিখেছেন, “তিনি অনেক শিশুর মা।” অপর একজন লিখেছেন, “এটা একটা বিরাট অবদান। খুব কম মানুষই এই ধরনের ভালো কাজ করার জন্য এগিয়ে আসেন। তাঁর অবদান অনেক শিশুর উপকারে আসবে।”

তবে অনেকেই মনে করছেন, জ্বালার এই উদ্যোগের নেপথ্যে তাঁর মেয়ের জন্মের ভূমিকা রয়েছে। গত এপ্রিলে জ্বালা এবং তাঁর স্বামী অভিনেতা-প্রযোজক বিষ্ণু বিশালের দ্বিতীয় সন্তানের জন্ম হয়। সেই সন্তানের নাম রাখা হয় ‘মীরা’। মা-বাবা নয়। খোদ আমির খান (Amir Khan) তাঁদের মেয়ের নাম রেখেছিলেন। আসলে তাঁদের এই সন্তান দীর্ঘ আইভিএফ লড়াইয়ের ফল। এক সাক্ষাৎকারে বিষ্ণু বিশাল জানিয়েছিলেন, যে আমির খান তাঁদের আইভিএফ চিকিৎসায় অনেক সাহায্য করেছিলেন। এমনকি মুম্বইতে জ্বালার যত্নও নিয়েছিলেন।

দেখুন অন্য খবর

The post বাস্তবের যশোদা মা! বুকের দুধ দান করে অসুস্থদের প্রাণরক্ষা আরেক মায়ের first appeared on KolkataTV.